Poslednje posedźenje gmejnskich radźićelow w běhu lěta su stajnje dobra składnosć, bilancu sćahnyć a hižo raz do přichoda hladać. To činjachu wčera tohorunja delanscy radźićeljo.
Róžant (JK/SN). Minjene lěto drje gmejnskim radźićelam w Ralbicach-Róžeńće dołho w pomjatku wostanje. Dlěši čas nawjedowaštaj gmejnu a rjadowaštaj komunalne nadawki zastupowacaj wjesnjanostaj Tomaš Bjeńš a Michał Šołta (wobaj Swobodni wolerjo Delany), doniž so wot awgusta zaso hłowny wjesnjanosta Hubertus Ryćer (CDU) swojemu zamołwitemu zastojnstwu njewěnowaše.
ces_Latn szl_Latn